Toot

Toot, murretes ka alane ja vastaneKihelkonna naine. - Eesti rahvarõivad, on 10–15 cm laiune tugeva linase kanga riba, mis õmmeldi seeliku siseküljele allserva.

Toodi ülesandeks oli kaitsta seeliku allserva määrdumise ja kulumise eest, villase seeliku puhul ka jalgu villase rõiva kareduse eest, samuti andis tugevast linasest kangast toot seeliku allservale jäikust ja seelik paistis kaharamRahvarõiva seeliku õmblemine. - Juhised. Minu triibuseelik (blog).

Villase rahvarõivaseeliku hooldamisel harutatakse toot seeliku küljest lahti, pestakse eraldi ja õmmeldakse pestud toot taas seeliku külge.P. Lakson. Asjatundja soovitab: kuidas rahvariideid puhastada. - Postimees, 8. juuli 2014

Toot on tavaline eesti rahvarõivaseelikutel ja sõna kasutatakse eesti keeles eelkõige rahvarõiva kontekstis, kuid linase toodi kasutus rõiva allservas on varasematel sajanditel olnud üldine praktika, näiteks oli toot ka 18. sajandi seelikutelE. Valper, R. Rammo. Killuke Prantsusmaad 18. sajandi Tartus – ühest erakordsest leiust. - Taevased ja maised teed. Surmast ja rändest Tartu ajaloos. Tartu: Tartu Linnamuuseum. Aastaraamat 2023..

 Etümoloogia 
Sõna arvatakse olevat laenatud alamsaksa keelest; alamsaksa stōt tähendabki tooti, kuid puudub info, kas sõna tuli eesti keelde juba keskalamsaksa keelestToot. - Eesti etümoloogiasõnaraamat.

 Vaata ka 
 Poort
 Ai
 Pook
 Kant

 Viited 

Kategooria:Riietus
Kategooria:Eesti rahvakultuur